বিস্ফোরক স্বীকারোক্তি পোস্তা উড়ালপুলের নির্মাণকর্মীদের। ভেঙে গিয়েছিল উড়াল পুলের ক্যান্টিলিভারের দুটি নাট। তাদের দাবি, ঝালাই দিয়ে কাজ চালিয়ে নিতে বলেন দায়িত্বে থাকা ইঞ্জিনিয়ার। তার পরেই ঘটে যায় বিপত্তি।
 ওয়েব ডেস্ক: বিস্ফোরক স্বীকারোক্তি পোস্তা উড়ালপুলের নির্মাণকর্মীদের। ভেঙে গিয়েছিল উড়াল পুলের ক্যান্টিলিভারের দুটি নাট। তাদের দাবি, ঝালাই দিয়ে কাজ চালিয়ে নিতে বলেন দায়িত্বে থাকা ইঞ্জিনিয়ার। তার পরেই ঘটে যায় বিপত্তি। তবে বোমাটা ফাটালেন উড়ালপুলের নির্মাণ কর্মীরাই। নির্মাণকর্মীদের দাবি, বুধবার রাতে ঢালাইয়ের পর ভেঙে গিয়েছিল ক্যান্টিলিভারের নাট। সকালে বিষয়টি নজরে আসে নির্মাণকর্মীদের। কাজ বন্ধও করে দেন তাঁরা। নির্মাণ কর্মীদের বিস্ফোরক দাবি, এর পরে দায়িত্বে থাকা ইঞ্জিনিয়ার ঝালাই দিয়ে কাজ চালাতে বলেন। ঝালাইয়ের পর ফের শুরু হয় কাজ। তার পরেই বিপর্যয়।  নষ্ট হয়ে যাওয়া নাট কেন বদল করা হল না?  কিসের তাড়ায় নাট ঝালাই দিয়ে কাজ চালাতে নির্দেশ দিলেন ইঞ্জিনিয়ার? বিশেষজ্ঞদের মতে এভাবে, ঝালাই দিয়ে কাজ চালিয়ে যাওয়া অমার্জনীয় গাফিলতি। বৃহস্পতিবার  হাতে নাতে সেই গাফিলতির ফল পেল কলকাতা।